Pols Moriss

**Pols Moriss** (; dzimis ) ir Kanādas hokeja treneris un bijušais spēlētājs, kurš ir Nacionālās hokeja līgas (NHL) komandas Floridas "Panthers" galvenais treneris. 43 gadu vecumā Moriss kļuva par jaunāko treneri NHL vēsturē, kurš sasniedzis novadītās 1000 spēles ar kādu komandu, sasniedzot šo robežu 2010. gada 28. novembrī. Viņam pieder arī NHL trenera ar komandu visvairāk piedzīvoto zaudējumu rekords (713). Pols Moriss ir 2024. un 2025. gada Stenlija kausa ieguvējs kā "Panthers" galvenais treneris.

Sākotnēji viņš bija Ontārio hokeja līgas (OHL) aizsargs, Moriss četrus gadus spēlēja hokeju junioru vecumā, pirms guva acs savainojumu. Moriss iepriekš trenēja Hārtfordas "Whalers"/Karolīnas "Hurricanes" komandu no 1995. līdz 2003. gadam un Toronto "Maple Leafs" no 2006. līdz 2008. gadam. 2008. gada 3. decembrī Morisu atkārtoti nolīga "Hurricanes" pēc Pītera Lavioleta atlaišanas, kurš bija viņu aizvietojis 2003. gadā. 2011. gada 28. novembrī Karolīnas "Hurricanes" paziņoja, ka viņš ir otrreiz atlaists, un pēc tam pēc neilga laika, nonācis Krievijā trenējot Kontinentālās hokeja līgas (KHL) komandu Magņitogorskas "Metallurg", viņš 2014. gada janvārī pievienojās Vinipegas "Jets" komandai. Atkāpjoties no "Jets" 2021. gada decembrī, Moriss tika iecelts par Floridas "Panthers" galveno treneri 2022. gada jūnijā, un viņam ar "Panthers" komandu izdevās divus gadus pēc kārtas piedalīties 2023. gada un 2024. gada Stenlija kausa finālā, otrajā un trešajā finālā kā komandas galvenajam trenerim. 2024. gada 24. jūnijā Morisa trenētā "Panthers" komanda izcīnīja pirmo Stenlija kausu, fināla sērijā uzvarot septiņās spēlēs, sākumā izvirzoties vadībā sērijā ar 3:0 pret Edmontonas "Oilers". Viņš to paveica savā 26. sezonā kā galvenais treneris, kas nozīmē ka Morisam līgā bija nepieciešams visvairāk sezonu galvenā trenera amatā, lai kļūtu par līgas čempionu pirmo reizi.

## Spēlētāja karjera

### Karjeras statistika

## Trenera karjera
Morisa pirmā darba vieta NHL bija Hārtfordas "Whalers" komanda, kad viņš 1995. gadā ieņēma Pola Holmgrēna asistenta amatu. Taču sākums "Whalers" komandai izvērtās katastrofāls, tāpēc Holmgrēns tika atlaists, un viņa vietu ieņēma tajā laikā 28 gadus vecais Moriss, būdams tobrīd otrs jaunākais treneris NHL vēsturē (rekords pieder Gerijam Grīnam, kurš 1979. gadā par Vašingtonas "Capitals" treneri tika iecelts 26 gadu vecumā).

2008. gada 3. decembrī Moriss otro reizi tika iecelts par Karolīnas "Hurricanes" galveno treneri, nomainot Pīteru Lavioletu, kurš tika atlaists komandas sliktā snieguma sezonas sākumā dēļ. Morisam izdevās "Hurricanes" komandu ievest izslēgšanas spēlēs no otrās vietas divīzijā un 6.vietas konferencē, kur, pēc kārtas uzvarot Ņūdžersijas "Devils" un Bostonas "Bruins", komanda 6. spēlē piekāpās topošajai Stenlija kausa ieguvējai Pitsburgas "Penguins". Tomēr šī iekļūšana izslēgšanas spēlēs Morisa vadībā Karolīnai izrādījās pirmā un pēdējā, jo nākamajās trīs sezonās komandai nekādi neizdevās iekļūt izslēgšanas spēlēs. 2011. gada 28. novembrī Moriss tika atcelts no Karolīnas "Hurricanes" galvenā trenera amata un viņa vietā stājās Kērks Millers.

2012. gada 8. jūnijā Pols Moriss kļuva par KHL kluba Magņitogorskas "Metallurg" galveno treneri.

2022. gada 22. jūnijā Moriss atgriezās Ziemeļamerikā un tika iecelts par NHL komandas Floridas "Panthers" galveno treneri.

2024. gada 24. jūnijā Morisa vadībā Floridas "Panthers" izcīnīja pirmo Stenlija kausu komandas vēsturē un kļuva par otro vecāko treneri, kurš pirmo reizi ieguvis kausu. Pirmais sarakstā ir Vegasas "Golden Knights" treneris Brūss Kesidijs, kurš gadu iepriekš uzvarēja finālā tieši Morisa vadīto Floridas klubu.

Moriss arī strādāja par trenera asistentu galvenā trenera Ralfa Krīgera vadībā Eiropas komandā 2016. gada Pasaules kausa izcīņā hokejā.

## Atsauces

## Ārējās saites

* ''NHL'' profils